
AVIZ

asupra proiectului de Lege privind aderarea Curții Constituționale a României la Conferința Mondială a Justiției Constituționale, precum și pentru completarea Ordonanței Guvernului nr.41/1994 privind autorizarea plății cotizațiilor la organizațiile internaționale interguvernamentale la care România este parte 
Cu adresa nr. PLx 4 din 1 februarie 2012, Biroul Permanent conform art. 95 din Regulamentul Camerei Deputaţilor, republicat, a sesizat pentru examinare şi avizare Comisia pentru buget, finanţe şi bănci cu proiectul de  Lege privind aderarea Curții Constituționale a României la Conferința Mondială a Justiției Constituționale, precum și pentru completarea Ordonanței Guvernului nr.41/1994 privind autorizarea plății cotizațiilor la organizațiile internaționale interguvernamentale la care România este parte.
In urma examinării proiectului de Lege, în şedinţa din data de 13.02.2012, Comisia, cu unanimitate de voturi din numărul deputaţilor prezenţi, a hotărât întocmirea unui aviz favorabil.

